《次韵温其种竹诗》
宋代·刘子翚

种竹应须我辈人，茅檐对此可忘贫。
欹风带雨看无厌，淡夜寒绡画不真。
青女侵凌余瘦节，箨龙盘屈更分身。
会裁一管招鸣凤，千亩何须羡渭滨。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。